
Gwerthusiad beirniadol a nodi’r camau dysgu ac addysgu nesaf gan ganolbwyntio ar astudiaeth achos dysgwr unigol neu grŵp o ddysgwyr, ar sail achos beirniadol a arsylwyd.


“Reflective practice has become a focus of interest and a powerful movement in teacher education.” (APIAR, 2017, p. 126)

Yn y traethawd hwn, gwerthusaf astudiaeth achos yn seiliedig ar fy arsylwad o achos critigol mewn dosbarth. Yr wyf eisoes wedi ymweld ag ysgol uwchradd a chefais gyfle i arsylwi cyfres o wersi a’u gwerthuso. Bwriadaf fanylu ar un digwyddiad critigol a chysylltu'r hyn yr wyf yn dadansoddi gyda theori a llyfryddiaeth berthnasol. Theori Addysgegol a datblygwyd gan David Tripp, yw ‘Achos Critigol’ (1993), ac yn ôl David Ayers (2013), diben y theori gan Tripp yw helpu athrawon i ddatblygu eu barn broffesiynol. Dywedodd Tripp (1993, p. 8) fod modd diffinio achos critigol fel “an interpretation of the significance of an event”. Yn ôl Ruksana Mohammed (2016, p. 25), diben dadansoddi achos critigol yw archwilio’n ddyfnach “to identify the underlying issue that has provoked strong feelings about a particular teaching situation”, sydd wedyn yn arwain yr athro i adfyfyrio mewn modd strwythuredig gan ystyried y camau dysgu ac addysgu nesaf ar gyfer y dyfodol. 

Wrth ddadansoddi achos, gallwn greu ‘achos critigol’ ac yna gwerthusiad ohoni. Felly, wrth fynd ati i ddadansoddi’r hyn yr wyf wedi arsylwi yn yr ysgol, af ati i feddwl yn gritigol a dadansoddi’r achosion dan sylw gan gwestiynu a chwilio am reswm dros paham y digwyddodd yr achosion yn y lle cyntaf. Galwyd y dull hwn gan Tripp (1993), ‘The Why? Challenge’. Nodwyd fod gofyn ‘Pam?’ a chwestiynu’r hyn sydd yn digwydd yn bwrpasol yn ein galluogi i ymchwilio’n ddyfnach i wraidd yr achos. Dyma yn y bôn yw fy mwriad i yn y traethawd hwn.

Er mwyn cyflawni’r gwaith ymchwil ar gyfer fy aseiniad, cefais gyfle i fynychu Ysgol Uwchradd Gymraeg yn ardal Abertawe am ddiwrnod o arsylwi. Lleolir yr ysgol yn un o ardaloedd mwyaf difreintiedig y ddinas, “Thirty point two per cent (30.2%) of pupils live in the 20% most disadvantaged areas in Wales” (Estyn, 2019), ond maent yn ymfalchïo’n fawr yn y disgyblion a’u canmol hwy am oresgyn heriau di-ri yn yr ysgol a thu hwnt. Mae gan yr ysgol genhadaeth gadarn, positif sy yn pwysleisio ar gyfeillgarwch a gwireddu potensial. Mae’r elfen bersonol a chymdeithasol yn gryf yn yr ysgol.

“Darparu addysg gyfrwng Cymraeg, gyflawn o fewn cymuned hapus, ofalgar ac uchelgeisiol lle mae pob aelod yn cael eu gwerthfawrogi, yn cael cefnogaeth ac yn cael eu trin gyda pharch a goddefgarwch” (Ysgol X, 2020, p. 2). 

Sylwer, nid oes modd datgelu enw’r ysgol yn y traethawd hwn, felly dilynaf ganllawiau BERA, “Researchers should recognise the entitlement of both institutions and individual participants to privacy” (2018, p. 21). Daeth yn amlwg i mi o’r cychwyn cyntaf fod lles y disgyblion wrth galon holl waith yr ysgol, “staff yn gyson addasu’r ddarpariaeth er mwyn ymateb yn llwyddiannus i anghenion y disgyblion” (Estyn, 2019, p. 2) a chawsant farn ‘Rhagorol’ am les ac agweddau at ddysgu yn yr adroddiad Estyn diweddaraf.

Ar ddiwrnod yr arsylwi, cawsom groeso cynnes iawn gan yr Uwch-fentor a derbyniom amserlen a chymorth ar gyfer y diwrnod hwnnw. Dilynais ddosbarth gallu cymysg ym Mlwyddyn 7 am bedair gwers yn ystod y dydd a chefais hefyd gyfle i arsylwi gwers ffrydio ar lein ar gyfer y disgyblion a oedd yn hunan-ynysu oherwydd sefyllfa Covid-19.

Wrth fynd ati i gynllunio, bu rhaid i mi ystyried modelau arsylwi a phenderfynu ar fethodoleg effeithiol er mwyn nodi’r wybodaeth angenrheidiol ar gyfer yr aseiniad hwn. “Research methods are the strategies, processes or techniques utilized  ... to uncover new information or create better understanding of a topic.” (Newcastle University, 2020) Mae’n bosibl categoreiddio methodoleg ymchwil fel naill ai meintiol (yn seiliedig ar ddata rhifiadol) neu ansoddol (yn seiliedig ar ddata geiriol). Yn yr aseiniad hwn, defnyddiais ddull ymchwilio ansoddol drwy ymgymryd ag arsylwi cyfranwyr. Dyma oedd i’w gweld fel y model fwyaf addas ar gyfer yr aseiniad hwn gan ei fod yn galluogi’r ymchwilydd rhyngweithio gydag unigolion mewn amgylchedd cyfarwydd (Burgess,1982). Er hyn mae arbenigwyr wedi nodi sawl cymhlethdod sydd yn berthnasol i’r dull hwn. Nodwyd gan Kumar (2014) fod angen i ymchwil gael ei wneud yn ddiduedd ac yn wrthrychol ac felly cyn cychwyn, ystyriais brotocolau Llywodraeth Cymru ar arsylwi mewn ystafell ddosbarth i nodi’r hyn sydd yn berthnasol o fewn ysgol (Estyn, 2014).

Strwythurais fy ymchwiliad trwy ddilyn templed nodiadau maes yn seiliedig ar fodel Fletcher-Wood (2016) gan y Brifysgol, sydd yn nodi elfennau penodol i’w hystyried wrth arsylwi, megis diwylliant dosbarth, amcanion, arweinyddiaeth, mynediad a her, asesu a digwyddiadau penodol (p.125). Galluogodd y dull hwn i mi ffocysu’n uniongyrchol ar yr elfennau pwysig yma o fewn y dosbarth. Llwyddais gyflawni arsylwad strwythuredig a manwl. Er hyn, gellir dadlau fod y dull hwn yn gaeedig ac yn eich rhwystro rhag sylwi ar ddigwyddiadau tu hwnt i’r elfennau penodol a nodir yn y nodiadau maes.

Ffocysa’r astudiaeth achos ar ddigwyddiad penodol a ddaeth yn amlwg yn ystod fy nghyfnod o arsylwi, ac fel y dywedir yn Cohen et al. “Case studies can establish cause and effect” (2007, p. 253). Rhoddodd yr astudiaeth achos gyfle i mi ymgymryd ag archwiliad manwl, rhesymu a chwestiynu’r achos yn strwythuredig gyda phwyslais ar realiti go-iawn y sefyllfa. Er hynny, gellir dadlau ei bod yn anodd diffinio beth yw ‘achos’ ac mae yna duedd i astudiaethau achos fod yn rhagfarnllyd. (Cohen, et al., 2007, p. 256). “Case researchers are often critiqued for being biased when choosing samples.” (Krusenvik, 2016, p. 8) Felly, rhaid ystyried goblygiadau’r math yma o ddull ymchwil .

Fel y soniais yn y cyflwyniad uchod, diben yr aseiniad hwn yw dadansoddi achos critigol of fewn dosbarth. Mae dadansoddi achosion critigol yn ddull arbennig o ddatblygu dealltwriaeth well o reolaeth, barn broffesiynol a darganfod ffocws ar gyfer ymchwilio gweithredol mewn dosbarth. Mae rhai yn tybio bod achosion critigol wedi’u cysylltu â digwyddiadau syfrdanol, dramatig (Tripp, 1993). Ond yn gyferbyniol i’r rhagdybiaeth yma, maent fel arfer yn ddisgrifiadau nodweddiadol, syml o ddigwyddiadau arferol sydd yn digwydd mewn sefyllfaoedd bob dydd o fewn dosbarth. Yna trwy'r broses dadansoddi gritigol y gellir eu hystyried wedyn yn ddigwyddiad critigol. “Incidents happen, but critical incidents are produced by the way we look at a situation” (Tripp, 1993).

Wrth sôn ym fethodoleg ansoddol, rhaid ystyried theori yr Hawthorne Effect, sydd yn cael ei ddiffinio gan Cambridge Dictionary fel “the theory that people’s performance at work improves if they know they are being studied” (2020). Gellir dadlau fod y theori wedi bod yn weithredol wrth i mi ymgymryd ag arsylwadau o bedair gwers. Roedd y plant yn hollol ymwybodol fy mod i’n gwneud gwaith ymchwil yng nghefn y dosbarth, ac felly rhaid i ni beidio anghofio am y posibilrwydd eu bod nhw wedi newid eu hymddygiad o ganlyniad i hyn. “Typically, the Hawthorne effect is described as a change in behaviour of the research participants in experimental or observational studies.” (Sedgwick & Greenwood, 2015, p. 2)

Wedi’r holl gynllunio a pharatoi ar gyfer yr arsylwi, buais i’n trafod gyda chyd-fyfyrwyr ynglŷn â’r hyn roeddem ni’n gobeithio profi o fewn yr ystafell dosbarth gan ystyried y sefyllfa Covid-19 bresennol. Byddaf yn canolbwyntio’n bennaf ar bedwar diben Cwricwlwm i Gymru (2020) wrth ddadansoddi fy achos critigol. Mae’r pedwar diben wedi’u gosod allan yn weledigaeth gan Lywodraeth Cymru ac yn ddyheadau i ddysgwyr a phobl ifanc ar gyfer y dyfodol. “Wrth wireddu’r rhain, rydym yn gosod disgwyliadau uchel i bawb, .... ac yn annog dysgwyr i chwarae eu rhan fel dinasyddion effro a beirniadol” (Llywodraeth Cymru, 2020, p. 5).

Fy mwriad felly yw dadansoddi achos critigol a’i gysylltu gyda dibenion y cwricwlwm newydd. (Donaldson, 2015) Hoffwn fanylu ar achos critigol a ddigwyddodd mewn gwers wyddoniaeth. Cynhaliwyd y wers mewn labordy wyddoniaeth a bu bob un disgybl yn dilyn cynllun eistedd penodol. Dechreuwyd y wers gan yr athrawes drwy gyflwyno tasg gychwynnol ‘Mynd am 5’, sef tasg i adolygu’r hyn a ddysgwyd yn y wers ddiwethaf. Aeth yr athrawes ati wedyn i ddisgrifio nod y wers, sef adnabod geirfa allweddol a dysgu ffeithiau yn ymwneud â’r thema o wenyn a pheillio. Roedd y disgyblion i’w gweld yn gwrando’n astud ac yn dangos parch tuag at yr athrawes. Amlygwyd eu bod nhw’n taro diben y Cwricwlwm newydd o fod yn “ddysgwyr uchelgeisiol, galluog sy'n barod i ddysgu gydol eu bywydau” (Llywodraeth Cymru, 2020, p. 5). Sylwais eu bod nhw’n ymgymryd â nifer o elfennau a oedd yn gysylltiedig â’r diben hwn, megis cyfathrebu’n effeithiol, datblygu gwybodaeth a gwneud cysylltiadau perthnasol â chyd-destunau eraill yn ogystal â dehongli’n effeithiol. Wedi i’r athrawes esbonio’r dasg, daeth yn amlwg fod yna ambell ddisgybl a oedd wedi anghofio eu pecynnau gwaith a llyfrau ysgrifennu. Fel arfer, byddai athro yn gallu delio â sefyllfa o’r fath trwy ddarparu adnoddau sbâr i’r disgyblion, ond yn anffodus, oherwydd y sefyllfa bresennol gyda Covid-19 a’r canllawiau iechyd a diogelwch sydd yn gysylltiedig, doedd dim modd iddynt rannu na chwaith i’r athrawes ddosbarthu unrhyw adnoddau sbâr. Felly, gofynnodd un o’r disgyblion am hawl i ddefnyddio’i ffôn symudol i gymryd llun o’r dasg a oedd wedi’i nodi ar y bwrdd gwyn. Gellir dadlau bod y disgybl yma wedi llwyddo cyflawni elfen o ail ddiben y cwricwlwm newydd sef i fod yn “gyfranogwyr mentrus, creadigol” (Llywodraeth Cymru, 2020, p. 5) am ei fod wedi meddwl yn greadigol, adnabod cyfle a cheisio datrys y broblem oedd ganddo yn annibynnol. (Donaldson, 2015) Er hyn, ni lwyddodd y dosbarth daro’r diben o fod yn “ddinasyddion egwyddorol, gwybodus” (Llywodraeth Cymru, 2020, p. 5) gan eu bod nhw wedi manteisio’n negyddol ar yr hawl a chawsant i ddefnyddio ffôn symudol er lles eu gwaith yn unig. Y broblem a ddaeth o roi caniatâd i un disgybl ddefnyddio’i ffôn symudol oedd wrth gwrs, bod y disgyblion eraill wedyn yn cymryd yn ganiataol bod ganddynt hawl i wneud yr un peth.

Er i’r athrawes barhau gyda’r addysgu, ni ddangosodd y disgyblion unrhyw barch na chwaith ymrwymiad i’r gwaith a oedd yn cael ei gyflwyno. (Donaldson, 2015) Collodd y rhan fwyaf o’r dosbarth diddordeb a daeth y ffonau symudol yn ffocws iddynt. O ganlyniad, ni lwyddodd y dosbarth gyflawni nod y wers na chwaeth gwblhau’r dasg a gosodwyd gan yr athrawes. Mae achosion o’r fath yn amlygu’r dylanwad negyddol mae dyfeisiau megis ffonau symudol a thabledi’n gallu cael ar ddysgu pobl ifanc. Tynnwyd sylw’r disgyblion oddi ar eu gwaith a chafwyd effaith sylweddol ar eu gwaith nhw am weddill y wers. Sylwais nad oedd y disgyblion yn deall na chwaith wedi ystyried yr effaith cafodd eu diffyg ymdrech a’u tangyflawniad yn y wers ar faint yr oedden nhw wedi dysgu, a sut y byddai hynny’n amlygu ei hun wrth iddynt weithio tuag at ddyfodol llwyddiannus.

“With a well-behaved class teaching is one of the most wonderful jobs in the world” (Cowley, 2014, p. 1). Amlygir yr achos critigol dan sylw bwysigrwydd ymddygiad a disgyblaeth ar ddysgu ac addysgu. Does dim amheuaeth bod amgylcheddau dosbarth ac ymddygiad disgyblion wedi newid yn sylweddol dros y blynyddoedd diwethaf o ganlyniad i sawl elfen ddylanwadol megis technoleg a’r cyfryngau. Daw hyn yn amlwg yn yr achos critigol dan sylw. Felly, sut mae lleihau effaith y dylanwadau er mwyn goresgyn y broblem yma o fewn dosbarth? “A teacher who has effective discipline would be one whose students are on task, act responsibly, and show good human relations” (Bastesky, 1986, p. 98) Mae disgyblaeth yn fater o bryder i nifer o athrawon, yn enwedig y rhai sydd yn llai profiadol. “Managing student behaviour can be one of the greatest concerns and a laborious enterprise for prospective teachers in urban schools” (McKinney, et al., 2005, p. 1) Yn yr achos critigol dan sylw, gellir dadlau bod yr athrawes wedi colli rheolaeth o’r dosbarth gan nad oedd hi wedi cynllunio strategaeth o ddelio â’r fath broblem o flaen llaw. O ganlyniad i’w rhwystredigaeth, cododd yr athrawes ei llais a dosbarthu cosbau i’r dosbarth. Yn ei llyfr ‘Getting thee buggers to behave”, mae Sue Cowley yn nodi sut gall athro cadw rheolaeth yn y dosbarth, “Our duty as professionals is to provide our students with a calm, consistent and considered model of adult behaviour and responses.” (2014, p. 11)

Gallwn hefyd ystyried theori disgyblaeth ‘The Ripple Effect’ (Kounin & Gump, 1958), sydd yn sôn am bwysigrwydd disgyblaeth mewn ystafell dosbarth a sut y mae disgyblu un disgybl o flaen eraill yn effeithio ar eu hymddygiad nhw hefyd, “the influence that control techniques have- not on the children who are being disciplined- but on the other children who are watching and listening” (Kounin & Gump, 1958, p. 158). Yn yr achos critigol dan sylw, gellir dadlau nad oedd disgyblaeth yr athrawes yn ddigonol gan fod yr unigolion amharchus yn parhau i gam-ymddwyn. Wrth ystyried hyn, daw yn amlwg fod y disgyblion eraill o fewn y dosbarth wedi sylwi ar ddiffyg effaith y ddisgyblaeth ar eu ffrind ac felly’n parhau i ymddwyn yn yr un modd a defnyddio’u ffonau symudol. Felly, y cwestiwn a godir yw, pe bai disgyblaeth a disgwyliadau’r athrawes wedi bod yn gadarn ac yn glir, a fyddai’r dosbarth wedi parhau gyda’u hymddygiad gwael? “When a teacher becomes angry, students know they “got” the teacher; he or she is out of control and the students lose respect and trust in the teacher” (Canter, 2010, p. Chapter 2).
 
Trafodaf nawr yr hyn a elwir “The most hyped concept in neuroscience (Kilner & Lemon, 2013, p. 1)” sef ‘Mirror Neurons’. Darganfyddwyd ‘Mirror Neurons’ tuag ugain mlynedd yn ôl gan grŵp o wyddonwyr ym Mhrifysgol Parma, yr Eidal. (Schober & Sabitzer, 2013). Wrth drafod yr achos critigol dan sylw, mae modd gwneud ystyriaeth o’r cysyniad yma gan ddadansoddi ymddygiadau’r dosbarth. “Mirror neurons are a class of neuron that modulate their activity both when an individual executes a specific motor act and when they observe the same or similar act performed by another individual” (Kilner & Lemon, 2013, p. 1). O’r dyfyniad hwn, gellir gwneud cysylltiad gydag agweddau o fewn gwers. Dengys yr achos dan sylw fod y disgyblion wedi dylanwadu ar ei gilydd, ac wedi i un disgybl anwybyddu cyfarwyddiadau’r athro, sylwodd gweddill y dosbarth a chymerasant yn ganiataol fod hawl ganddynt wneud yr un peth. Rhaid felly sôn am ddylanwadau yn gyffredinol. Does dim amheuaeth bod yr achos critigol yn amlygu sut mae dylanwadau megis technoleg, diffyg rheolaeth a chyfoedion yn gallu effeithio ar agweddau ac ymddygiad o fewn dosbarth. “Educators are discovering that students are more interested in online resources, ..... than classroom lectures and textbook chapters about computer science and other subjects.” (Goudar, 2014, p. 213). Mae’n bosibl y gall presenoldeb technoleg o fewn amgylchedd dysgu hefyd arwain at ganlyniadau negyddol megis gorfywiogrwydd, unigrwydd a graddau is na’r disgwyliedig. (Mohammed, 2019).

Posibl dadlau fod yr athrawes dan sylw wedi ceisio ymateb yn greadigol wrth ganiatáu’r defnydd o dechnoleg fodern gyda’r nod o gynnal diddordeb y disgybl a pharhau gyda’r wers yn arferol. Yn yr un modd, gellir dadlau bod y disgyblion heb gydymffurfio gyda’r disgwyliadau ac wedi rhwystro’r athrawes a’r disgyblion eraill i gyflawni amcanion y wers.

Theori arall sydd yn berthnasol ar gyfer yr ymchwil hwn yw datblygiad socio-gymdeithasol a gwybyddol gan fod modd i ni gysylltu’r addysgu o fewn y dosbarth gyda datblygiad y disgyblion. Dylanwadir ffactorau cymdeithasol ar ddysgwyr y tu fewn a thu allan i’r ystafell dosbarth. Mae’r arbenigwyr Lev Vygotsky a Jean Piaget yn cynnig barn gyferbyniol ar ddatblygiad socio-gymdeithasol a gwybyddol. Credodd Vygotsky (1978) fod datblygiad unigolion yn gwreiddio o’u rhyngweithiadau cymdeithasol yn y ‘Parth Datblygiad Procsimol’, sydd yn amlygu’r hyn sydd tu hwnt i fedrau presennol yr unigolyn gyda chefnogaeth rhywun mwy gwybodus. “ZPD was understood by Vygotsky to describe the current or actual level of development of the learner and the next level attainable through the use of ... capable adult or peer facilitation.” (Shabani, et al., 2010, p. 238) Pwysleisiwyd gan Vygotsky rôl ffactorau cymdeithasol mewn datblygiad gwybyddol ac ar bwysigrwydd mewnbwn gan oedolion a chymheiriaid. “The range of skill that can be developed with adult guidance or peer collaboration exceeds what can be attained alone” (Calcutta, 2020). Dengys y PDP cyswllt rhwng arweinyddiaeth, cynnydd a gwelliant. Awgrymodd Vygostky mai gwybodaeth a ddaw o oedolion sydd yn effeithio fwyaf ar ddatblygiad gwybyddol y cenedlaethau iau. Sonia Vygotsky yn ei waith am ‘More Knowledgeable Other’ (McLeod, 2018), sef rhywun sydd â dealltwriaeth well neu lefel gallu uwch ynglŷn â thasg, proses neu gysyniad er mwyn cynorthwyo dysgwr i ddatblygu. Dyma yn y bôn yw’r hyn y mae Vygotsky yn pwysleisio yn ei waith am ddatblygiad cymdeithasol a chreda ef fod datblygiad gwybyddol yn gallu digwydd mewn amrywiaeth o ddiwylliannau ond yn cael ei dylanwadu gan amgylcheddau cymdeithasol, “... he believed strongly that community plays a central role in the process of "making meaning."” (Vygotsky, 1978).

Yn wahanol i Vygotsky, mae gwaith Piaget “the nearest thing to being Freud's contemporary equivalent” (Gardner, 1979), wedi’i seilio ar fodel pendant, lle y mae’n ffocysu ar fewnoli ar brofiadau gan gyfoedion yn hytrach fel rhan o ddatblygiad gwybyddol. Soniodd Piaget yn aml am y broses gymdeithasol o ddatblygiad gwybyddol, affeithiol, cymdeithasol a moesol. Mae theori Piaget yn seiliedig ar bedwar cam sydd yn awgrymu fod plant yn datblygu “through the stages of cognitive development through maturation”, gyda dulliau darganfod a rhai trawsyriadau cymdeithasol trwy gymhwysiad a chydweddiad (Woolkfolk, 2004, p. 71). Ffocysa’r theori ar ddeall sut mae plant yn caffael gwybodaeth ynglŷn â chysyniadau craidd megis sefydlogrwydd gwrthrych, rhifedd a chyfiawnder yn dibynnu ar eu hoedran ac aeddfedrwydd. Er nad oedd Piaget (1952) wedi perthnasu ei theori gydag addysg, mae ymchwilwyr diweddaraf wedi esbonio bod elfennau o’r theori yn cysylltu gyda dysgu ac addysgu (McLeod, 2018).

Hoffwn grynhoi’r ymchwil yr wyf wedi gwneud ynglŷn â’r ddau wyddonwr arwyddocaol yma, drwy ystyried y cwricwlwm presennol yng Nghymru (Llywodraeth Cymru, 2008). Yn debyg i theori Piaget (1952), mae’r cwricwlwm presennol ar gyfer ysgolion uwchradd wedi’i strwythuro yn ôl gallu ac oedran gyda fframweithiau clir a chyson sydd yn “cynnig datblygiad parhaus ar gyfer plant a phobl ifanc 3 i 16 oed, ac mae’n pennu deilliannau clir ar gyfer yr hyn sy’n ddisgwyliedig bob blwyddyn o ran llythrennedd a rhifedd” (Llywodraeth Cymru, 2019, p. 4). Wrth ystyried yr achos critigol dan sylw, gellir dadlau fod ymddygiad y disgyblion wedi’u heffeithio oherwydd eu bod nhw cychwyn pennod newydd yn eu bywydau personol, cymdeithasol ac addysgol. Mae hyn oll yn cyd-fynd gyda theori’r ddau wyddonwr. Yn gyntaf, posib fod diffyg paratoi ac adnabod rhwystrau wedi effeithio’n negyddol ar allu’r athrawes i sgaffaldio’r wers. Yn ail, oherwydd y sefyllfa bresennol, mae’r disgyblion wedi colli 6 mis o addysg yn y cyfnod allweddol blaenorol, felly’r cysondeb yn eu camau dysgu. Mae trafod theori Piaget, Vygotsky a’r cwricwlwm presennol yn cefnogi’r cysyniad o gymhlethdod sydd yn wynebu nid yn unig y disgyblion, ond yr athrawon hefyd.

Fel darpar athro, mae adfyfyrio a dadansoddi arsylwadau ac achosion o’r fath hwn wir yn fuddiol i mi wrth feddwl am y fath athro hoffwn i fod yn y dyfodol. Wrth ddefnyddio modelau adfyfyrio i strwythuro’r gwerthusiad hwn, teimlaf fy mod i wedi amlygu sawl elfen sydd yn berthnasol i fy natblygiad proffesiynol a fydd yn fy helpu i ddod yn athro effeithiol yn y dosbarth a thu hwnt. “Reflection has come to be widely recognized as a crucial element in the professional growth of teachers.” (Calderhead & Gates, 1993, p. 1)

Y brif broblem a achosodd yr achos critigol yn y man cyntaf oedd diffyg adnoddau. Oherwydd sefyllfa bresennol Covid-19, mae’n wir dweud bod rhaid i athrawon ddilyn canllawiau iechyd a diogelwch sy’n wahanol i’r arfer. Felly, deallaf yn iawn fod dim modd i’r athrawes ddosbarthu pecynnau na chwaith llyfrau newydd i’r grŵp o ddisgyblion a oedd wedi anghofio. Rhaid canmol ei bod hi wedi meddwl yn greadigol a chynnig i’r disgyblion ddefnyddio ffôn symudol yn bwrpasol ar gyfer y dasg. Serch hynny, teimlaf fod cyfle wedi bod i osgoi’r anhawster wrth baratoi o flaen llaw ac wrth adnabod rhwystrau sydd yn codi’n ddyddiol, ac yn yna paratoi a chynllunio ar eu cyfer.

Does dim dwywaith bod gan ffonau symudol y potensial i fod yn arf arbennig o ddefnyddiol mewn addysg. Mae technoleg yn bwysicach nawr nag erioed o’r blaen ac felly mae angen i ni fel addysgwyr manteisio ar yr hyn y maent yn cynnig. “Students are able to organize, share notes and information, and connect at a deeper level than ever before.” (Swiss International Scientific School, 2018). Mae nifer o ddadleuon o blaid ac yn erbyn wrth drafod a ddylai ffonau symudol fod yn bresennol yn y dosbarth. Yn yr achos critigol dan sylw, ceisiodd yr athrawes weithredu’n greadigol, ond oherwydd diffyg canllawiau clir ar gyfer defnydd y ffonau, cafwyd effaith negyddol ar ymddygiad y dosbarth a thynnwyd sylw’r disgyblion oddi ar y gwaith. Wrth feddwl am yr achos yma a phendroni ar sut y byddwn i’n delio â’r sefyllfa’n wahanol, teimlaf pe bai’r athrawes wedi gosod allan disgwyliadau clir i’r dosbarth cyfan o’r cychwyn cyntaf ac esbonio mai dim ond ar gyfer y gwaith gosod yr oedd ganddynt hawl i ddefnyddio ffonau symudol, gallai hynny wedi bod yn rhybudd iddynt. Byddwn i hefyd wedi nodi pwysigrwydd dilyn polisi ffonau symudol yr ysgol.

Dysgais hefyd wrth arsylwi a gwerthuso am bwysigrwydd disgyblaeth. Rhaid canmol yr athrawes yn yr achos hwn am osod allan ei disgwyliadau ar gyfer y wers o’r cychwyn cyntaf. Deallaf yn iawn fod yr heriau a godwyd yn ystod y wers wedi effeithio ar sut yr oedd angen iddi ddelio â’r disgyblion a’r dasg gosod mewn ffordd fwy creadigol, llai strwythuredig. O ganlyniad i’r defnydd o’r ffonau symudol, teimlaf y byddai wedi bod yn well iddi ddefnyddio strategaethau gosteg a thawelach er mwyn delio ag ymddygiad y disgyblion. Sonnir gan Sue Cowley yn ei llyfr ‘Getting the buggers to behave’ (2014) am bwysigrwydd tôn llais mewn dosbarth “Shouting often indicates a loss of emotional control, .... and it rarely has any direct impact on misbehaviour”. (p. 56) Pe bawn i’n camu i esgidiau’r athrawes yn y wers yma, byddwn i wedi cyflwyno rhybudd, cosb posibl er mwyn i’r disgyblion sylweddoli fy mod i o ddifrif am y rheolau a gosodwyd. Dysgais drwy werthuso mai’r ffordd orau o ddelio â disgyblion mewn sefyllfa heriol fel yr achos dan sylw yw i fod yn deg, yn gyson ac yn gadarn.

Does dim amheuaeth, bydd y dulliau yr wyf wedi eu trafod trwy gydol yr aseiniad hwn yn dylanwadu ar fy natblygiad personol a phroffesiynol wrth fynd ati i ddilyn gyrfa ym myd addysg. Fel darpar athro, mae’r profiad o arsylwi cyfres o wersi, adnabod achosion critigol a’u gwerthuso hwy wedi bod yn hynod fuddiol i mi gan ei bod wedi galluogi i mi weld amrywiaeth o sefyllfaoedd o fewn dosbarth a phrofi’n uniongyrchol sut y mae athrawon heddiw yn delio gyda heriau o ddydd i ddydd. 

Wrth i mi arsylwi’r dosbarth blwyddyn 7, amlygwyd sut mae sefyllfa Covid-19 wedi’u heffeithio. Nid yn unig o ran eu haddysg ond o ran eu harferion a’u hagweddau o fewn y dosbarth. Mae’n anodd peidio ag ystyried y ffaith eu bod nhw wedi colli allan ar 6 mis o addysg. Dadleuaf fod theori Vygotsky a Piaget yn fwy perthnasol i blant blwyddyn 7 eleni wrth iddynt drosglwyddo o’r ysgolion cynradd i’r uwchradd.

Mae’r achos critigol dan sylw wedi amlygu sawl agwedd sy’n berthnasol i’r cwricwlwm newydd. Teimlaf er nad oedd nodau ac amcanion y wers wedi’u cyflawni yn ystod y wers, roedd y cynllun yn un addawol tu hwnt ac yn cyfuno elfennau o’r cwricwlwm newydd ynghyd. Gofynnwyd i’r disgyblion cydblethu’r gwaith gwyddonol gyda llythrennedd, sydd yn taro sawl diben o’r cwricwlwm newydd gan Donaldson (2015, p. 31) er enghraifft, bod yn gyfranwyr mentrus, creadigol drwy gysylltu â chymhwyso gwybodaeth a sgiliau. Mae cynllunio gwers o’r fath hwn hefyd yn gwneud cysylltiad rhwng meysydd dysgu a phrofiad y cwricwlwm sef ‘Gwyddoniaeth a thechnoleg’ ac ‘Ieithoedd, llythrennedd a chyfathrebu’. (Donaldson, 2015, p. 39)

I gloi, rhaid hefyd ystyried y Safonau Proffesiynol (2018) a osodwyd allan gan Lywodraeth Cymru ar gyfer ymarferwyr ysgolion. Heb os nac oni bai, mae’r profiad o brofi, arsylwi a gwerthuso ar gyfer yr aseiniad hwn wedi bod yn allweddol ar gyfer fy nysgu proffesiynol gan fy mod i wedi cael cyfle i weld ac i gwestiynu’r achosion sydd yn codi o fewn dosbarthiadau o ddydd i ddydd. 

Yn allweddol, rhoddodd y profiad yma gyfle i mi ystyried sut mae pedwar diben Dyfodol Llwyddiannus (Donaldson, 2015) yn mynd i ddylanwadu arnaf fel athro ifanc gydag uchelgais o fod yn fentrus, gwybodus ac yn greadigol gyda lles y disgyblion fel sylfaen i’m harfer. Gweler atodiadau’r aseiniad isod.

ATODIAD A

ARSYLWI / NODIADAU MAES 					Ymchwilydd: 2009310
(Addaswyd y cwestiynau o Fletcher Wood (2016)
	Dyddiad ac amser, grŵp blwyddyn: 30/10/20, Blwyddyn 7


	Manylion y wers: (Cyd-destun a ffocws - / MDPh /pwnc - a yw'n agos at ddechrau'r uned astudio? Dan do/yn yr awyr agored? Ystod gallu? Unrhyw wybodaeth sy'n arbennig o berthnasol).

· Gwers Gwyddoniaeth. 
· Dechrau’r flwyddyn ysgol.
· Gallu cymysg.
· Gwers yn cael ei gynnal mewn labordy gwyddoniaeth.
· Gwers gwyddoniaeth gyda ffocws ar eirfa. 
· Dysgu am beillio a geiriau allweddol.


	Diwylliant yr ystafell ddosbarth
(Pa 'wefr' sydd yn yr ystafell ddosbarth? Sut mae agweddau, tueddiadau, ymddygiadau tuag at ddysgu yn ymddangos ar hyn o bryd?)

Roedd gan y disgyblion agwedd bositif tuag at y pwnc a thestun y wers.  Ymddygiad da ar y cyfan- ambell blentyn yn camymddwyn yng nghefn y dosbarth. Disgyblion yn gweithio o lyfryn ac o’r sgrin- Ond, roedd yr ysgrifen ar y sgrin yn anodd ei ddarllen o gefn y dosbarth- rhwystredig.


	Amcanion
(Beth sy'n digwydd yn yr amgylchedd sy'n cyfleu diben profiadau?  Beth y gellir ei arsylwi o ran y ffordd y mae gweithgareddau gwersi yn berthnasol i'r dibenion hyn?

Athro wedi esbonio nodau ac amcanion y wers yn glir. Cyn i’r wers gychwyn, roedd disgwyliadau wedi’u gosod a’r athro wedi rhoi esboniad o bâm fod y wers yn arwyddocaol i’r dosbarth. Roedd y disgyblion i weld eu bod nhw’n deall amcanion y wers a’r hyn oedd i’w ddisgwyl.


	Cyfarwyddyd
(Beth y gellir ei arsylwi sy'n helpu dysgwyr i ddeall beth maent yn ei wneud?  Beth yn yr amgylchedd sy'n eu helpu i ddeall sut i gyflawni'n dda)?

Athrawes yn cyflwyno ffeil PDF a oedd yn debyg iawn i’r wybodaeth yn eu llyfrau uned. Cyflwyniad y sgrin yn lliwgar ac yn ddeniadol ond ffont yn rhy fach i’w ddarllen o gefn y dosbarth.

· Ailadrodd
· Atgyfnerthu
· Llyfryn personol

	Mynediad a her
(Beth y gellir ei arsylwi yn yr amgylchedd sy'n galluogi dysgwyr i gymryd rhan? Beth y gellir ei arsylwi o ran lefelau her?

Roedd yr her a osodwyd gan yr athrawes ar gychwyn y wers yn briodol ar gyfer bob grŵp ac yn gyffredinol i’r dosbarth cyfan.


	Asesiad
(A ellir arsylwi ar unrhyw beth ynghylch sut y defnyddir gwybodaeth bresennol y myfyriwr?  A ellir arsylwi ar unrhyw beth sy’n ymwneud â datblygu gwybodaeth yn ystod neu ar ôl y profiad)?

Roedd yr athrawes yn ail-adrodd ffeithiau ac yn defnyddio’r dull o sgaffaldio yn y dosbarth, drwy gwestiynu gwybodaeth y disgyblion.

Gwaith annibynnol - darllen


	Manylion Penodol / Digwyddiadau Critigol
(A oes adegau fydd yn gwneud i chi ystyried agweddau ar ymarfer pan fyddwch yn dod ar eu traws wrth addysgu yn y dyfodol)?

· Grŵp o blant yn anghofio llyfr ysgrifennu a phecyn gwaith
· Adnoddau’n hanfodol i’r wers
· Covid-19 yn rhwystro’r athrawes rhag dosbarthu adnoddau sbarion
· Iechyd a lles?
· Athrawes yn rhoi caniatâd i’r grŵp ddefnyddio ffonau symudol er mwyn tynnu llun o’r dasg ar y sgrin.
· Colli rheolaeth dros bwy a sut y mae’r disgyblion yn defnyddio’r ffonau symudol.
· Ymddygiad ac agweddau’n gwaethygu.
· Rhwystredigaeth yr athrawes yn glir wrth iddi geisio disgyblu.
· Plant yn anwybyddu’r athrawes





COFNOD ADNABOD DIGWYDDIADAU CRITIGOL

	Manylion sy'n berthnasol i'r cyd-destun ymchwil.

Dyddiad/amser.
Oedran/Cyfnod y grŵp.
Pobl dan sylw.
Gwybodaeth gyd-destunol
o nodiadau maes.

	· Gwers Gwyddoniaeth. 
· Dechrau’r flwyddyn ysgol.
· Gallu cymysg.
· Gwers yn cael ei gynnal mewn labordy gwyddoniaeth.
· Gwers gwyddoniaeth gyda ffocws ar eirfa. 
· Dysgu am beillio a geiriau allweddol.
· Gwers gyntaf y diwrnod: 9yb






	Beth ddigwyddodd? Dadfeiliad manwl o'r hyn a arsylwyd gennych a pha syniadau ar addysgeg ac ymarfer a ddigwyddodd i chi o ganlyniad, gan edrych tuag at eich ymchwil.
	Cynhaliwyd y wers mewn labordy wyddoniaeth a bu bob un disgybl yn dilyn cynllun eistedd penodol. Dechreuwyd y wers gan yr athrawes drwy gyflwyno tasg gychwynnol ‘Mynd am 5’, sef tasg i adolygu’r hyn a ddysgwyd yn y wers ddiwethaf. Aeth yr athrawes ati wedyn i ddisgrifio nod y wers, sef adnabod geirfa allweddol a dysgu ffeithiau yn ymwneud â’r thema o wenyn a pheillio. Roedd y disgyblion i’w gweld yn gwrando’n astud ac yn dangos parch tuag at yr athrawes. Wedi i’r athrawes esbonio’r dasg, daeth yn amlwg fod yna ambell ddisgybl a oedd wedi anghofio eu pecynnau gwaith a llyfrau ysgrifennu. Fel arfer, byddai athro yn gallu delio â sefyllfa o’r fath trwy ddarparu adnoddau sbâr i’r disgyblion, ond yn anffodus, oherwydd y sefyllfa bresennol gyda Covid-19 a’r canllawiau iechyd a diogelwch sy’n gysylltiedig, doedd dim modd iddynt rannu na chwaith i’r athrawes ddosbarthu unrhyw adnoddau sbâr. Felly, gofynnodd un o’r disgyblion am hawl i ddefnyddio’i ffôn symudol i gymryd llun o’r dasg a oedd wedi’i nodi ar y bwrdd gwyn. Y broblem a ddaeth o roi caniatâd i un disgybl ddefnyddio’i ffôn symudol oedd wrth gwrs, bod y disgyblion eraill wedyn yn cymryd yn ganiataol bod ganddynt hawl i wneud yr un peth.

Er i’r athrawes barhau gyda’r addysgu, ni ddangosodd y disgyblion unrhyw barch na chwaith ymrwymo i’r gwaith a oedd yn cael ei chyflwyno. Collodd y rhan fwyaf o’r dosbarth diddordeb a daeth y ffonau symudol yn ffocws iddynt. O ganlyniad, ni lwyddodd y dosbarth gyflawni nod y wers na chwaeth gwblhau’r dasg a gosodwyd gan yr athrawes. Tynnwyd sylw’r disgyblion oddi ar eu gwaith a chafwyd effaith sylweddol ar eu gwaith nhw am weddill y wers. Sylwais nad oedd y disgyblion yn deall na chwaith wedi ystyried yr effaith cafodd eu diffyg ymdrech a’u tangyflawniad yn y wers ar faint yr oedden nhw wedi dysgu, a sut y byddai hynny’n amlygu ei hun wrth iddynt weithio tuag at ddyfodol llwyddiannus.









ATODIAD B

Arsylwad / Nodiadau Maes 					Ymchwilydd: 2009310
(Addasiad o Fletcher Wood (2016)
	Dyddiad, amser, grŵp: 

30.09.20 
Gwers 2 
Blwyddyn 7 


	Manylion y wers: (Cynnwys a ffocws -/MDaPh Pwnc- A yw e’n agos at gychwyn neu ddiwedd yr uned astudio? Tu fewn/tu fas? Ystod gallu? Unrhyw wybodaeth berthnasol arall?

· Dosbarth gallu cymysg
· Tu fewn i’r ystafell dosbarth
· Pwnc craidd
· Ffocws y wers: Rhifau Triongl
· Gwers 50 munud o hyd


	Diwylliant y dosbarth
Beth yw ‘naws’ y dosbarth? Beth yw agweddau, rhagdueddiadau, ymddygiadau tuag at ddysgu ar hyn o bryd? 

· Tawelwch pan mae’r athro’n esbonio 
· Ymddygiad da ar y cyfan
· Grŵp o fechgyn yng nghefn y dosbarth yn dueddol o droi o amgylch i sibrwd
· Rhan fwyaf o’r dosbarth yn arddangos agwedd bositif at y gwaith
· Ar dasg: sgwrsio ynglŷn â’r pwnc a’r gwaith yn bennaf
· Plant yn gofyn cwestiynau dilys


	Amcanion
Beth sy’n digwydd yn yr amgylchedd addysgu sy’n cyfathrebu pwrpas y profiadau? Beth allwch ei arsylwi am y modd y mae gweithgareddau’r wers yn berthnasol at y pwrpasau hyn?

· Nod y wers wedi’i gyflwyno'n glir i’r dosbarth ar gychwyn y wers
· Athro wedi esbonio ei ddisgwyliadau
· Beth yw Rhifau Triongl? Y rheolau? 
· Adolygu’r hyn a ddysgwyd yn y wers flaenorol


	Cyfeiriad
(Beth ellir ei arsylwi sy’n helpu dysgwyr i ddeall yr hyn maent yn ymwneud ag ef)?

· Athro’n cyflwyno patrwm er mwyn i’r dysgwyr ddeall yn well
· Esboniad gweledol ar sgrin
· Cod lliwiau 
· Ail-adrodd pwyntiau pwysig 
· Uwch-oleuo elfennau allweddol


	Mynediad a her
Beth ellir ei arsylwi yn yr amgylchfyd sy’n galluogi ymglymiad dysgwyr? Beth ellir ei arsylwi ar lefelau her?

· Pwnc newydd i’r dosbarth cyfan
· Her yr un peth i bob dysgwr
· Ymarfer cychwynnol i adolygu’r wers flaenorol (Yn fwy hawdd i rai nag eraill)


	Asesu
(Gellir arsylwi unrhyw beth ar sut defnyddir gwybodaeth flaenorol dysgwyr?
Gellir arsylwi ar unrhyw beth mewn perthynas â datblygu gwybodaeth yn ystod neu ar ôl y profiad)?

· Tasg adolygu ar gychwyn y wers - gwaith y wers flaenorol
· Dwylo i fyny i ymateb
· Tasg meddwl - Gêm ‘Gwir neu Anwir’ - adolygu diwedd y wers
· Dewis dysgwyr ar hap i ymateb 


	
Pethau penodol / Digwyddiadau critigol
(A oes eiliadau sy’n peri i chi ystyried agweddau o arfer pan dewch ar eu traws yn dysgu’r dyfodol)?

· Dull disgyblu: 2 clic i gael tawelwch llwyr gan y dosbarth - ymateb cadarnhaol

Symudiadau’r athro:

--------     ---------
--------     ---------
--------     ---------
--------     ---------
--------     ---------
--------     ---------





COFNOD ADNABOD DIGWYDDIAD CRITIGOL

	Manylion perthnasol at gyd-destun yr ymchwil.

Dyddiad/amser.
Oed/cyfnod y grŵp.
Ymglymiad pobl.
Gwybodaeth gyd-destunol o’r nodiadau maes.
	
· Dosbarth gallu cymysg
· Tu fewn i’r ystafell dosbarth
· Pwnc craidd
· Ffocws y wers: Rhifau Triongl
· Gwers 50 munud o hyd
· Blwyddyn 7
· Dechrau’r tymor
· Disgyblion wedi bod i ffwrdd o’r ysgol am 6 mis oherwydd pandemig y Coronafeirws - colled o ddisgyblaeth, strwythur, rwtîn a chefnogaeth athro.

	Beth ddigwyddodd? Disgrifiad manwl o’r hyn a welsoch a’r meddyliau ar bedagogaeth ag arfer a ddaeth atoch fel canlyniad, wrth edrych ymlaen at eich maes ymchwil.

	
Wrth i’r athro esbonio’r dasg o flaen y dosbarth. Sylwais ar fachgen yng nghefn y dosbarth a oedd yn pwyso ei ben ar y bwrdd. Roedd y bachgen i weld yn flinedig, yn ddi-diddordeb ac yn diflasu â’r gwaith. 

Iechyd a lles:
· Technoleg (Gemau fideo a.y.y.b.)
· Gofalwr
· Amgylchedd cartref
· Diffyg maeth
· Cwsg
· Diddordeb yn y pwnc
Datblygiad corfforol, emosiynol a chymdeithasol:
· Lles emosiynol: gofal personol/ hunan-barch/ hunan hyder
· ADY?

Agweddau cymdeithasol




ATODIAD C

Arsylwad / Nodiadau Maes 					Ymchwilydd: 2009310
(Addasiad o Fletcher Wood (2016)
	Dyddiad, amser, grŵp: 

30.09.20 
Gwers 3 
Blwyddyn 7 


	Manylion y wers: (Cynnwys a ffocws -/MDaPh Pwnc- A yw e’n agos at gychwyn neu ddiwedd yr uned astudio? Tu fewn/tu fas? Ystod gallu? Unrhyw wybodaeth berthnasol arall?

· Gwers Darllen Cymraeg (2 gwers darllen bob pythefnos)
· Gallu cymysg
· Dechrau’r flwyddyn ysgol
· Galluoedd darllen cymysg

Llyfr: Fi a Joe Allen




	Diwylliant y dosbarth
Beth yw ‘naws’ y dosbarth? Beth yw agweddau, rhagdueddiadau, ymddygiadau tuag at ddysgu ar hyn o bryd? 

· Ymagweddau positif ar y cyfan ond rhai yng nghefn y dosbarth yn dangos diffyg parch ac ymdrech.
· Lot o sŵn 
· Bechgyn yng nghefn y dosbarth yn dueddol o golli diddordeb - eistedd o amgylch ffrindiau. Negyddol?

· ADY - bachgen â nam clyw yn y dosbarth - peiriant penodol yn cael ei ddefnyddio fel meicroffon a bu rhaid i’r athrawes ei ddefnyddio trwy gydol y wers


	Amcanion
Beth sy’n digwydd yn yr amgylchedd addysgu sy’n cyfathrebu pwrpas y profiadau? Beth allwch ei arsylwi am y modd y mae gweithgareddau’r wers yn berthnasol at y pwrpasau hyn?

Adolygu a myfyrio ar yr hyn yr oeddent wedi dysgu yn y wers flaenorol.
Darllen hyd at ddiwedd y bennod nesaf ac ateb cwestiynau ar ddigwyddiadau’r bennod yna.




	Cyfeiriad
(Beth ellir ei arsylwi sy’n helpu dysgwyr i ddeall yr hyn maent yn ymwneud ag ef)?

Adnoddau: Llyfrau, pecynnau gwaith
Cyd-ddarllen wrth i’r athrawes ddarllen yn uchel
Darllen allan yn unigol un wrth un

Athrawes yn ailadrodd ac yn holi’r disgyblion am brif ddigwyddiadau sy’n codi o fewn y bennod ac yn gofyn iddyn nhw wneud nodiadau adolygu.




	Mynediad a her
Beth ellir ei arsylwi yn yr amgylchfyd sy’n galluogi ymglymiad dysgwyr? Beth ellir ei arsylwi ar lefelau her?

Rhai disgyblion wedi deall y bennod flaenorol yn well nag eraill felly rhaid ail-esbonio.

Gwaith wedi’i gyflawni gan bawb.




	Asesu
(Gellir arsylwi unrhyw beth ar sut defnyddir gwybodaeth flaenorol dysgwyr?
Gellir arsylwi ar unrhyw beth mewn perthynas â datblygu gwybodaeth yn ystod neu ar ôl y profiad)?

· Athrawes yn gofyn i’r plant rhoi bys bawd i fyny, yn ganolig neu i lawr os oeddent yn teimlo ei bod nhw wedi deall y bennod flaenorol.
· Athrawes yn dewis disgyblion ar hap i ateb cwestiynau.


	Pethau penodol / Digwyddiadau critigol
(A oes eiliadau sy’n peri i chi ystyried agweddau o arfer pan dewch ar eu traws yn dysgu’r dyfodol)?

1) Bechgyn yng nghefn y dosbarth yn chwarae’n ormodol gyda’r nofel ac yn ffwdanllyd dros ben

2) Bachgen yn bwyta yng nghefn y dosbarth









COFNOD ADNABOD DIGWYDDIAD CRITIGOL

	Manylion perthnasol at gyd-destun yr ymchwil.

Dyddiad/amser.
Oed/cyfnod y grŵp.
Ymglymiad pobl.
Gwybodaeth gyd-destunol o’r nodiadau maes.

	30.09.20 
Gwers 3 
Blwyddyn 7 

· Gwers Darllen Cymraeg (2 gwers darllen bob pythefnos)
· Gallu cymysg
· Dechrau’r flwyddyn ysgol
· Galluoedd darllen cymysg




	Beth ddigwyddodd? Disgrifiad manwl o’r hyn a welsoch a’r meddyliau ar bedagogaeth ag arfer a ddaeth atoch fel canlyniad, wrth edrych ymlaen at eich maes ymchwil.

	1) Bechgyn yng nghefn y dosbarth yn chwarae’n ormodol gyda’r nofel ac yn ffwdanllyd dros ben
- tarfu ar y wers i’r disgyblion eraill.
- Agwedd negyddol
- Gorfywiog
- Sgwrsio’n uchel


2) Bachgen yn bwyta yng nghefn y dosbarth
- Gwers yn syth ar ôl amser cinio!
- Pam?
- Iechyd a lles
- Gweithgareddau allgyrsiol





ATODIAD Ch

Arsylwad / Nodiadau Maes 					Ymchwilydd: 2009310
(Addasiad o Fletcher Wood (2016)
	Dyddiad, amser, grŵp: 

30.09.20 
Gwers 4 
Blwyddyn 7 
Saesneg


	Manylion y wers: (Cynnwys a ffocws -/MDaPh Pwnc- A yw e’n agos at gychwyn neu ddiwedd yr uned astudio? Tu fewn/tu fas? Ystod gallu? Unrhyw wybodaeth berthnasol arall?

· Gwers Iaith Saesneg
· Gallu cymysg
· Dechrau’r flwyddyn ysgol

	Diwylliant y dosbarth
Beth yw ‘naws’ y dosbarth? Beth yw agweddau, rhagdueddiadau, ymddygiadau tuag at ddysgu ar hyn o bryd? 

· Ymagweddau positif ar y cyfan ond rhai yng nghefn y dosbarth yn dangos diffyg parch ac ymdrech.
· Ymddygiad da iawn ar y cyfan
· ADY - bachgen â nam clyw yn y dosbarth - peiriant penodol yn cael ei ddefnyddio fel meicroffon a bu rhaid i’r athrawes ei ddefnyddio trwy gydol y wers

	Amcanion
Beth sy’n digwydd yn yr amgylchedd addysgu sy’n cyfathrebu pwrpas y profiadau? Beth allwch ei arsylwi am y modd y mae gweithgareddau’r wers yn berthnasol at y pwrpasau hyn?

· Athro wedi gosod allan amcanion clir ar gyfer y wers.
· Disgwyliadau ymddygiad wedi esbonio.




	Cyfeiriad
(Beth ellir ei arsylwi sy’n helpu dysgwyr i ddeall yr hyn maent yn ymwneud ag ef)?

Adnoddau: Llyfrau, pecynnau gwaith
Cyd-ddarllen wrth i’r athro ddarllen o’r pecyn

Athro yn ailadrodd ac yn holi’r disgyblion am brif bwyntiau sy’n codi yn y gwaith ac yn gofyn iddyn nhw wneud nodiadau adolygu.



	Mynediad a her
Beth ellir ei arsylwi yn yr amgylchfyd sy’n galluogi ymglymiad dysgwyr? Beth ellir ei arsylwi ar lefelau her?

Rhai disgyblion wedi deall y bennod flaenorol yn well nag eraill felly rhaid ail-esbonio.
Gwaith wedi’i gyflawni gan bawb.
Dewis disgyblion ar hap i ddarllen allan yn unigol un wrth un.
Sgiliau darllen rhai yn well nag eraill.


	Asesu
(Gellir arsylwi unrhyw beth ar sut defnyddir gwybodaeth flaenorol dysgwyr?
Gellir arsylwi ar unrhyw beth mewn perthynas â datblygu gwybodaeth yn ystod neu ar ôl y profiad)?

· Athrawes yn gofyn i’r plant rhoi bys bawd i fyny, yn ganolig neu i lawr os oeddent yn teimlo ei bod nhw wedi deall y bennod flaenorol.
· Athrawes yn dewis disgyblion ar hap i ateb cwestiynau.


	Pethau penodol / Digwyddiadau critigol
(A oes eiliadau sy’n peri i chi ystyried agweddau o arfer pan dewch ar eu traws yn dysgu’r dyfodol)?

1) Lot o weiddi allan yn ystod y cyfnod darllen, diffyg canolbwyntio a rhwystredigaeth wrth i gyfoedion llai galluog ddarllen = pwysau ar y disgyblion oedd yn darllen allan yn uchel.

2) ADY- Bachgen methu clywed y fideo - pwyso’i ben ar y bwrdd ac yn colli diddordeb.






COFNOD ADNABOD DIGWYDDIAD CRITIGOL

	Manylion perthnasol at gyd-destun yr ymchwil.

Dyddiad/amser.
Oed/cyfnod y grŵp.
Ymglymiad pobl.
Gwybodaeth gyd-destunol o’r nodiadau maes.

	30.09.20 
Gwers 4
Blwyddyn 7 

· Gwers Iaith Saesneg
· Gallu cymysg
· Dechrau’r flwyddyn ysgol
· Plentyn ADY - nam clyw

	Beth ddigwyddodd? Disgrifiad manwl o’r hyn a welsoch a’r meddyliau ar bedagogaeth ag arfer a ddaeth atoch fel canlyniad, wrth edrych ymlaen at eich maes ymchwil.

	1) Lot o weiddi allan yn ystod y cyfnod darllen, diffyg canolbwyntio a rhwystredigaeth wrth i gyfoedion llai galluog ddarllen.

2) ADY- Bachgen methu clywed y fideo - pwyso’i ben ar y bwrdd ac yn colli diddordeb.
= Meicroffon ddim yn gweithio’n ddigon effeithiol er mwyn i’r disgybl allu glywed y fideo ar y sgrin yn iawn - angen defnyddio is-deitlau, ond roedd y rhain yn Saesneg yn hytrach na’r Gymraeg.

